**Iar e primavară, Doamne...**

*Sergiu Dumitrescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iar e primavară, Doamne,

Domnişoare şi Domniţe...

Chiar de-s ghioceii-n floare,

Soarele... mai face fiţe.

Iar e-n vogă astenia,

Dar nici capul nu mă doare,

Fiindcă azi eu am o treabă:

Dau la fete mărţişoare.

Ai, n-ai treabă, şezi oleacă,

Mărţişoru-n piept să-ţi prind;

Un pupic, dac-o să-ţi placă,

preţul e. Apoi, o-ntind.

Că m-aşteaptă ş-alte Doamne,

Domnişoare şi Domniţe,

Ziua-i una, lumea-i mare,

Aşa că... n-am timp de fiţe.

Eu pupicii mi-am luat,

Mărţişorul sper să-ţi placă,

Iar de ai de comentat,

Te pup eu şi... o să-ţi treacă.

Iar la vorbă m-am lungit,

Şi pupici pierdui o mie;

Dar sunt, totuşi, fericit,

Că v-am scris o poezie.

(Sergiu Dumitrescu, 1 Martie 2013)